### Resume

En dagligvarekoncern har anmodet om, at få udarbejdet en lokalplan for en dagligvarebutik på hjørnet af [adresse] og [adresse] i [adresse], hvor der i dag er landbrugsjord. Borgerne i [adresse] har længe ønsket sig en dagligvarebutik, og med et voksende indbyggertal, har en dagligvarekoncern ønsket at etablere sig i byen. Lokalplanen giver mulighed for en dagligvarebutik på op til 1.200 m². Butikken får et nutidigt udtryk, og vil blive afgrænset af pur og træer og mod det åbne land et plantebælte. Lokalplanen og tillægget har været i offentlig høring fra 23. juni 2023 til 1. september 2023. Der er modtaget 14 indsigelser, og de har givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet.

Planens historik:

Teknisk Udvalg besluttede på mødet 7. marts 2023, pkt. nr. 63, at igangsætte udarbejdelse af lokalplan nr. 1399 og tillæg nr. 29.

Tillægget har været i fordebat fra 11. april 2023 til 25. april 2023.

Byrådet besluttede på møde 21. juni 2023, pkt. nr. 110, at sende lokalplanen og tillægget i offentlig høring.

Lokalplanen og tillægget har været i offentlig høring fra 23. juni 2023 til 1. september 2023.

Indsigelser/bemærkninger og ændringer af lokalplanen:

Der er modtaget 14 indsigelser/bemærkninger til lokalplanen og tillægget.

Miljøstyrelsen er kommet med bemærkninger i forhold til udpegning til de nationale grundvandsinteresser OSD, som arealet er omfattet af. Efter dialog med styrelsen er det aftalt, at der tilføjes en tekst i kommuneplanrammen der beskytter grundvandet.

[adresse] og Hornstrup Lokalråd har gjort indsigelse mod lokalplanen, og de resterende bemærkninger er hovedsageligt kommet fra beboere i [adresse]. Stor set alle glæder sig til en ny dagligvarebutik. Flere gør opmærksom på, at der faktisk allerede i dag findes en dagligvarebutik i [adresse].

Hovedemnet for indsigelserne er en bekymring fra trafikken på [adresse]. Vejen beskrives som en i dag allerede smal farlig vej, hvor der køres for stærkt efter forholdene. Den nye butik vil øge trafikken på [adresse], og gøre den endnu farligere.

Teknik & Miljø anbefaler på baggrund af indsigelser/bemærkninger, at:

I erhvervsramme 13.E.1 tilføjes: Der må ikke etableres virksomheder, anlæg og aktiviteter, som kan medføre en væsentlig fare for forurening af grundvandet.

Teknik & Miljø anbefaler, at der tilføjes et afsnit i planerne om, at der allerede findes en dagligvarebutik i [adresse].

I kommuneplantillægget rettes detailhandelsredegørelsen så det fremgår, at butikken også vil betjene nærtliggende landsbyer.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

[adresse]Frafaldserklæring

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Der er undersøgt forskellige placeringer af butikken, og den valgte placering i den østlige del af [adresse] er let tilgængelig for alle trafikanter. [adresse] er den primære vej til [adresse], så placering af en butik her, vurderes at være fornuftig i forhold til fremkommelighed, da det ikke skaber omvejskørsel gennem boligområder.

[adresse] har fra motorvejen til arealet cykelsti, og der er fortov fra byen til arealet. Der er under 300 meter til nærmeste busstoppested.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 3. oktober 2023, pkt. 222:

at udvalget anbefaler over for Byrådet, at lokalplan nr. 1399 og tillæg nr. 29 til [adresse] 2021-2033 vedtages endeligt med de af forvaltningen indstillede ændringer, og

at indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

Beslutning fra Teknisk Udvalg, 3. oktober 2023, pkt. 222:

Anbefalet.

Karlo Kjær var fraværende.

Beslutning fra Økonomiudvalget, 25. oktober 2023, pkt. 212:

Anbefales.

### Beslutning

Godkendt.

Fraværende: Sten Jacobsen. I stedet mødte Robin Brandt.